**Утвърдил:**

**ПЛАМЕН СТОИЛОВ / пп /**

**КМЕТ НА ОБЩИНА РУСЕ**

**Дата:30.08.2017г.**

**ДОКЛАД**

по чл. 60, ал. 1 от ППЗОП от работата на комисия назначена със Заповед № РД-01-1739 от 11.07.2017 г. за разглеждане и оценка на получените оферти за участие и класиране на участниците в открита процедура за възлагане на обществена поръчка с предмет: Доставка на автомобили нови и втора употреба за нуждите на Община Русе и нейните второстепенни разпоредители по обособени позиции: ОП 1 - Самосвал - втора употреба - 1 брой; ОП 2 - Специален автомобил за принудително преместване на автомобили - втора употреба - 1 брой; ОП 3 - Бус - втора употреба - 1 брой; ОП 4 - Високо проходим автомобил 4х4 - нов - 1 брой; ОП 5 - Самоходен снегорин - нов - 1 брой; ОП 6 - Трактор - втора употреба - 1 брой; Ремарке, тракторно - втора употреба - 1 брой и Гребло за сняг за трактор - ново - 1 брой; ОП 7 - Мини челен товарач с кабина, с оборудване: гребло за сняг, товарни вилици, комбинирана кофа, косачка тип мулчер и четка за бурени - нов - 1 брой; ОП 8 - Мулчер с хидравлично рамо - нов - 1 брой; ОП 9 - Мини челен товарач - втора употреба - 1 брой; ОП 10 - Професионална система за косене на трева и поддръжка на тревни площи, с възможност за използване на различни приставки /шпинделова косачка/ с търкалящо столче и валяк - нова - 1 брой., открита с Решение № РД-01-1310 от дата 05.06.2017 г.

**УВАЖАЕМИ ГОСПОДИН СТОИЛОВ,**

Във връзка с провеждане на открита процедура за възлагане на обществена поръчка с горепосочения предмет, Ви уведомяваме следното:

В изпълнение на Ваша Заповед № № РД-01-1739 от 11.07.2017 г. в периода от 11.07.2017 г. – 21.08.2017 г. се проведоха заседания на комисия с:

**Председател:** Стамен Савов – Директор ОП „КД“;

**Членове:**

1. Ивайло Иванов – Началник сектор „УССВТ”;

2. Милена Трифонова – Главен юрисконсулт отдел „ПНО“;

**Резервен член:**

Гюлвер Ибрям - Старши юрисконсулт в отдел „ПНО“

**Секретар:** Камен Христов – Главен експерт отдел „ОП“

Постъпили са следните оферти:

|  |  |  |  |
| --- | --- | --- | --- |
| **№** | **Подател на оферта/заявление** | **за позиция** | **№, дата и час на получаване** |
| **1.** | „Нар“ ООД | ОП №4 | №1/04.07.2017 г. в 10:20 часа |
| **2.** | СД „Петко и Иван Драганови Сие“ | ОП №7 и 8 | №2/ 07.07.2017 г. в 11:19 часа |
| **3.** | „Кънтри ауто“ ООД | ОП №2 | №3/ 10.07.2017 г. в 09:40 часа |
| **4.** | „Анимексс“ ЕООД | ОП №6 и 7 | №4/ 10.07.2017 г. в 09:41 часа |
| **5.** | „Екосол България“ АД | ОП №9 | №5/ 10.07.2017 г. в 16:30 часа |
| **6.** | „Сити Карс“ ЕООД | ОП №1 | №6/ 10.07.2017 г. в 16:50 часа |
| **7.** | „Сити Карс“ ЕООД | ОП №3 | №7/ 10.07.2017 г. в 16:51 часа |
| **8.** | „Сити Карс“ ЕООД | ОП №6 | №8/ 10.07.2017 г. в 16:52 часа |
| **9.** | „Дончев -Трансавто“ ЕООД | ОП №1 и 3 | №9/ 10.07.2017 г. в 17:00 часа |

От представените оферти стана ясно, че за обособена позиция №5 Самоходен снегорин - нов - 1 брой и обособена позиция №10 Професионална система за косене на трева и поддръжка на тревни площи, с възможност за използване на различни приставки /шпинделова косачка/ с търкалящо столче и валяк - нова - 1 брой **няма постъпили оферти**.

На основание чл.54, ал.3 от ППЗОП, комисията отвори запечатаните непрозрачни опаковки по реда на тяхното постъпване и извърши законово регламентираните действия във връзка с провеждането на процедурата. Спазвайки законовите разпоредби комисията разгледа документите по [чл. 39, ал. 2](apis://Base=NARH&DocCode=109180&ToPar=Art39_Al2&Type=201/) от ЗОП за съответствие с изискванията към личното състояние и критериите за подбор, поставени от възложителя, в резултат на което се направиха следните констатации:

* **„Нар“ ООД**

Комисията констатира следните непълноти и несъответствия:

Към офертата не е приложен опис на съдържащите документи;

В приложения документ - ЕЕДОП, комисията установи следните непълноти и несъответствия:

1. В част II, Раздел А, „Форма на участие“ – участникът е посочил, че участва в процедурата заедно с други икономически оператори, а в останалата част от офертата липсва подобна информация;
2. В последната графа на Част II „Информация за икономическия оператор“, раздел А „Информация за икономическия оператор“ не е посочена позицията за която се участва;
3. Не е попълнена част III, Раздел „Г“, „Други основания за изключване“, като не е посочено дали за участника са налице специфични национални основания за изключване, т.е. основания за отстраняване от участие, посочени в документацията;

* **СД „Петко и Иван Драганови Сие“:**

При отваряне на офертата комисията установи, че техническите предложения не са окомплектовани по начина, посочен в чл. 47, ал. 9 във вр. с чл. 39, ал. 3, т. 1 от ППЗОП. Декларациите образец 2 за съгласие с клаузите на проектодоговора и образец 3 за срок на валидност на офертите не са представени поотделно попълнени и коплектувани по обособени позиции № 7 и № 8 съобразно императивните изисквания на чл. 47, ал. 9 ППЗОП. Нарушението не може да бъде санирано чрез изискване на допълнителни документи, тъй като съгласно чл. 104, ал. 4 от ЗОП тази възможност е допустима единствено за липси, несъответствия и непълноти, отнасящи се до критериите за подбор. Комисията не разполага с правна възможност да изиска допълнителни разяснения предвид забраната в чл. 104, ал. 5 ЗОП за промяна на техническите предложения, а горепосочените декларации съгласно чл. 39 ППЗОП представляват неразделна част от техническото предложение съгласно чл. 39, ал. 3, т. 1, б. „в“ и „г“ ППЗОП. Комисията предлага участникът да бъде отстранен от участие по обособени позиции № 7 и № 8 на основание чл. 107, т. 2, б. „а“ ЗОП.

* **„Кънтри ауто“ ООД**

Комисията не констатира непълноти и несъответствия в документите за подбор.

* **„Анимексс“ ЕООД**

Комисията не констатира непълноти и несъответствия в документите за подбор.

* **„Екосол България“ АД**

Комисията констатира следното несъответствие: Участникът се представлява от Съвет на директорите, съставен от три лица, като на основание чл. 54, ал.2 и чл. 55, ал. 3 ЗОП във вр. с чл. 40 ППЗОП ЕЕДОП следва да е представен подписан от всички членове на управителния орган. Приложеният ЕЕДОП е подписан само от две от лицата.

* **„Сити Карс“ ЕООД**

Комисията констатира следните непълноти и несъответствия:

В приложените ЕЕДОП и за 3-те позиции, за които участникът участва:

1. Липсва началната част – стр. 1 от ЕЕДОП.

2. В Раздел Б, част III „Информация за икономическия оператор“ не е попълнена информация за представляващия дружеството;

3. Не е попълнен Раздел Г, част III „Други основания за изключване“, където участникът посочва дали за него са налице специфични национални основания за изключване, т.е. основания за отстраняване от участие, посочени в документацията;

4. В част IV, раздел В „Технически и професионални способности“ в точка 1б не са попълнени извършените от участника сходни доставки, както е изискано в минималните изисквания към техническите възможности в обявлението и документацията за участие.

* **„Дончев -Трансавто“ ЕООД**

Комисията констатира следното несъответствие: В приложените ЕЕДОП за обособени позиции 1 и 3 не е попълнен Раздел Г, част III „Други основания за изключване“, където участникът посочва дали за него са налице специфични национални основания за изключване, т.е. основания за отстраняване от участие, посочени в документацията;

Във връзка с изложеното на основание чл.54, ал. 8 от ППЗОП комисията изпрати протокола на всички участници в деня на публикуването му в профила на купувача.

Съгласно чл.54, ал.9 от ППЗОП се предостави срок от 5 работни дни от получаването на протокола по ал. 7 участникът, по отношение на който е констатирано несъответствие или липсваща информация, да представи на комисията нов ЕЕДОП и/или други документи, които съдържат променена и/или допълнена информация.

В съответствие със законовите разпоредби, след изтичане на срока по чл.54, ал.9 от ППЗОП, на **15.08.2017** година, комисията се събра на поредното заседание във връзка с провеждането на процедурата, за да разгледа допълнително представените документи относно съответствието на участниците с изискванията към личното състояние и критериите за подбор.

* **С вх. № 30-9386-1#1/09.08.2017 г. са постъпили допълнителни документи от участник „Нар“ ООД:**
* Приложени са опис на представените в офертата документи и нов попълнен документ - ЕЕДОП, в който са отстранени непълнотите и несъответствията, съгласно констатациите, отразени в протокол №1:

1. В част II, Раздел А, „Форма на участие“ – участникът е посочил НЕ, относно това дали ще участва в процедурата заедно с други икономически оператори;

2. В последната графа на Част II „Информация за икономическия оператор“, раздел А „Информация за икономическия оператор“ е посочена позицията за която участва – Обособена позиция №4 Високо проходим автомобил 4х4 - нов - 1 брой;

3. В част III, Раздел „Г“, „Други основания за изключване“ е отбелязал с НЕ относно това, дали за участника са налице специфични национални основания за изключване;

* **С вх. № 30-9386-1#2/09.08.2017 г. в са постъпили допълнителни документи от участник „Дончев -Трансавто“ ЕООД:**
* Приложен е нов попълнен документ - ЕЕДОП, в който е отстранено несъответствието, съгласно отразеното в протокол №1:

1. В част III, Раздел „Г“, „Други основания за изключване“ е отбелязал с НЕ относно това, дали за участника са налице специфични национални основания за изключване;

* **С вх. № 30-9386-1#3/09.08.2017 г. са постъпили допълнителни документи от участник „Екосол България“ АД:**
* Приложен е нов документ - ЕЕДОП, който е подписан и от тримата членове на управителния орган, представляващи участника. С това е отстранено отбелязаното в протокол №1 несъответствие.
* **С вх. №№ 30-9386-1#4 до 6 /09.08.2017 г. са постъпили допълнителни документи от участник „Сити Карс“ ЕООД**
* В приложените ЕЕДОП и за 3-те позиции, за които участникът участва, са отстранени забележките отразени в протокол №1:

1.Поставена е началната част – стр. 1 от ЕЕДОП.

2. В Раздел Б, част III „Информация за икономическия оператор“ е попълнена нужната информация за представляващия дружеството;

3. В част III, Раздел „Г“, „Други основания за изключване“ е отбелязал с НЕ относно това, дали за участника са налице специфични национални основания за изключване;

4. В част IV, раздел В „Технически и професионални способности“ в точка 1б са попълнени извършените от участника сходни доставки, както е изискано в минималните изисквания към техническите възможности в обявлението и документацията за участие. Приложени са копия на фактури за извършените доставки

След разглеждане на всички допълнително представени документи и преценката, че всички участници са доказали съответствието си с изискванията към личното състояние и критериите за подбор, комисията разгледа представените технически предложения на допуснатите до това действие участници:

**Констатации, оценки и мотиви на комисията в резултат от разглеждане на техническите предложения на участниците.**

Офертата на Нар“ ООД за обособена позиция №4 Високо проходим автомобил 4х4 - нов - 1 брой се предлага се за отстраняване на основание чл. 107, т.2, б. а) от ЗОП.

Мотиви: Участникът не е приложил към техническото си предложение техническо досие на предлагания автомобил съгласно изискванията, обективирани в т.II. 2.4. от обявлението за поръчката: „ Участниците в офертата си трябва да приложат описание, актуални снимки и техническо досие на автомобила и/или специал. машина, издадено от производителя, от които да се установи съответствието на оферирания модел на автомобил и/или специал.машина с всяко от поставените технически изисквания на възложителя.“ Представянето на такъв документ се изисква като приложение, неразделна част от предложението за изпълнение на поръчката по обособена позиция № 4 съобразно образец № 1.4. към документацията за участие. Нарушението не може да бъде санирано чрез изискване на допълнителни документи, тъй като съгласно чл. 104, ал. 4 от ЗОП тази възможност е допустима единствено за липси, несъответствия и непълноти, отнасящи се до критериите за подбор. Комисията не разполага с правна възможност да изиска допълнителни разяснения предвид забраната в чл. 104, ал. 5 ЗОП за промяна на техническите предложения, а горепосоченото техническо досие е част от техническото предложение. Следователно офертата на участника не съответства на предварително обявените условия на поръчката.

Офертата на „Кънтри ауто“ ООД за обособена позиция №2 Специален автомобил за принудително преместване на автомобили - втора употреба - 1 брой се предлага се за отстраняване на основание чл. 107, т.2, б. а) от ЗОП.

Мотиви:

1. От приложените документи е видно, че предложеният автомобил не съответства на техническото изискване съгласно стр. 3 от документацията за участие – „Кран стрелкови с нечупеща се основа, телескопична стрела и товарен момент, не по-малко от 120 кNm /12тм/“. Посочва се, че товарният момент на крана е 8,5 тм, което не съответства на изискванията на възложителя;

2. От приложеното описание е видно, че предложеният автомобил не съответства на техническото изискване съгласно стр. 3 от документацията за участие „Приспособление за репатриране на автомобили с товароносимост не по-малко от 3 500 кг.“ Посочено е, че в определени позиции на приспособлението за репатриране товароносимостта е под 3500 кг – на разстояние 3,94 м – 2100 кг, на разстояние 5,70 м – 1350кг, което не съответства на изискванията на възложителя.

Следователно офертата на участника не съответства на предварително обявените условия на поръчката.

Офертата на „Анимексс“ ЕООД за обособена позиция №6 Трактор - втора употреба - 1 брой; Ремарке, тракторно - втора употреба - 1 брой и Гребло за сняг за трактор - ново - 1 брой се предлага се за отстраняване на основание чл. 107, т.2, б. а) от ЗОП.

Мотиви: В приложения сертификат за съответствие не се съдържа информация относно съответствието с техническото изискване тракторът да е с кабина с климатик съгласно т. II.2.4. от обявлението за поръчката за обособена позиция № 6. Офертата на участника не съответства на предварително обявените условия на поръчката.

Офертата на „Анимексс“ ЕООД за обособена позиция №7 Мини челен товарач с кабина, с оборудване: гребло за сняг, товарни вилици, комбинирана кофа, косачка тип мулчер и четка за бурени - нов - 1 брой, отговаря на поставените изисквания и се допуска до отваряне на плика с надпис „Предлагани ценови параметри“.

Офертата на „Екосол България“ АД за обособена позиция №9 Мини челен товарач - втора употреба - 1 брой, отговаря на поставените изисквания и се допуска до отваряне на плика с надпис „Предлагани ценови параметри“.

Офертата на „Сити Карс“ ЕООД за обособена позиция №1 Самосвал - втора употреба - 1 брой, отговаря на поставените изисквания и се допуска до отваряне на плика с надпис „Предлагани ценови параметри“.

Офертата на „Сити Карс“ ЕООД за обособена позиция №3 Бус - втора употреба - 1 брой, отговаря на поставените изисквания и се допуска до отваряне на плика с надпис „Предлагани ценови параметри“.

Офертата на „Сити Карс“ ЕООД за обособена позиция №6 Трактор - втора употреба - 1 брой; Ремарке, тракторно - втора употреба - 1 брой и Гребло за сняг за трактор - ново - 1 брой, отговаря на поставените изисквания и се допуска до отваряне на плика с надпис „Предлагани ценови параметри“.

Офертата на „Дончев -Трансавто“ ЕООД за обособена позиция №1 Самосвал - втора употреба - 1 брой се предлага се за отстраняване на основание чл. 107, т.2, б. а) от ЗОП.

Мотиви:

1. От представените снимки на автомобила е видно, че се предлага сметосъбирач, а не самосвал съгласно изискванията на възложителя, обективирани в т. II.2.4. от обявлението за поръчката за обособена позиция № 1. Следователно офертата на участника не съответства на предварително обявените условия на поръчката.

Офертата на „Дончев -Трансавто“ ЕООД за обособена позиция №3 Бус - втора употреба - 1 брой се предлага се за отстраняване на основание чл. 107, т.2, б. а) от ЗОП.

Мотиви:

1. От приложената техническа спецификация, подписана от управителя, е видно, че предлаганият бус е с височина 2,33 м. и не отговаря на изискването обективирано в т.II. 2.4. от обявлението за поръчката за обособена позиция № 3 – „Височина на буса - до 2.20 м.“ Следователно офертата на участника не съответства на предварително обявените условия на поръчката.

В съответствие с разпоредбите на чл. 57 от ППЗОП комисията отвори ценовите предложения на допуснатите участници /плик “Предлагани ценови параметри“/ на 21.08.2017 г. от 14:00 часа.

В съответствие с разпоредбите на чл.57, ал.3 от ППЗОП комисията оповести ценовите оферти: плик „Предлагани ценови параметри“ на допуснатите:

|  |  |  |
| --- | --- | --- |
| **Участник** | **Предлагана обща цена в лева с ДДС** | |
| **Обособена позиция № 1** Самосвал - втора употреба - 1 брой | | |
| „Сити Карс“ ЕООД | **16900,00** | |
| **Обособена позиция № 3** Бус - втора употреба - 1 брой | | |
| „Сити Карс“ ЕООД | | **19300,00** |
| **Обособена позиция № 6** Трактор - втора употреба - 1 брой; Ремарке, тракторно - втора употреба - 1 брой и Гребло за сняг за трактор - ново - 1 брой | | |
| „Сити Карс“ ЕООД   * Трактор - втора употреба - 1 брой * Ремарке, тракторно - втора употреба - 1 брой * Гребло за сняг за трактор - ново - 1 брой | **61100,00**  49100,00  5450,00  6550,00 | |
| **Обособена позиция № 7** Мини челен товарач с кабина, с оборудване: гребло за сняг, товарни вилици, комбинирана кофа, косачка тип мулчер и четка за бурени - нов - 1 брой | | |
| „Анимексс“ ЕООД | **90960,00** | |
| **Обособена позиция № 9** Мини челен товарач - втора употреба - 1 брой | | |
| „Екосол България“ АД | **38880,00** | |

След прочитане на предлаганите цени се съпоставиха с обявените максимални бюджетни стойности за съответните позиции, при което се установи, че предлаганата от „Анимексс“ ЕООД оферта надвишава бюджетния кредит с който разполага Възложителя. Обявената за максимално допустима сума е 83808,00 лв. с включен ДДС, а участникът е предложил 90960,00 лв. с ДДС. В обявлението, документацията и самия образец на ценово предложение е записано „***Предложената цена от участниците не следва да надвишава максимално допустимата стойност по съответната обособена позиция, за която участникът подава оферта. Участник, предложил по-висока цена от обявената за максимално допустима по съответната обособена позиция, ще бъде отстранен от последващо оценяване и класиране“.*** В този смисъл, комисията предлага„Анимексс“ ЕООД за отстраняване от участие в позиция №7 Мини челен товарач с кабина, с оборудване: гребло за сняг, товарни вилици, комбинирана кофа, косачка тип мулчер и четка за бурени - нов – 1 на основание **чл. 107, т.2, б. а) от ЗОП.**

Във връзка с изложеното в настоящия доклад и на база протоколите, отразяващи работата на комисията, Ви предлагаме да сключите договори с участниците:

„Сити Карс“ ЕООД **за изпълнител на доставката по Обособена позиция № 1** -Самосвал - втора употреба - 1 брой;

„Сити Карс“ ЕООД **за изпълнител на доставката по Обособена позиция № 3** -Бус - втора употреба - 1 брой;

„Сити Карс“ ЕООД **за изпълнител на доставката по Обособена позиция № 6** - Трактор - втора употреба - 1 брой; Ремарке, тракторно - втора употреба - 1 брой и Гребло за сняг за трактор - ново - 1 брой;

„Екосол България“ АД **за изпълнител на доставката по Обособена позиция № 9 -** Мини челен товарач - втора употреба - 1 брой

**КОМИСИЯ:**

Председател:

Стамен Савов /пп/;

Членове:

1. Ивайло Иванов /пп/;

2. Милена Трифонова /пп/, за заседанията на 11.07.2017 г. и 15.08.2017 г.;

Гюлвер Ибрям /пп/, резервен член, постъпила на заседанието на 21.08.2017 г.

**\* Към доклада се прилагат протоколите от работата на комисията.**

* Вярно с оригинала на хартия;
* Заличена информация на основание чл.2 от ЗЗЛД.